《感怀再和山房韵》
宋代·何梦桂

幽人癖好山，结屋山北方。
於兔出绕屋，宁复劬秃当。
岩溜晴霡霂，野烧夕燉煌。
疗饥采紫芝，不救病发苍。
何人赋小山，静听心茫茫。
倚歌和招隐，意长曲未央。
夜梦衣云锦，乘虬朝帝旁。
钧天听未了，玄运不可常。
百年少壮心，时醉歌并凉。
层城闭青蛾，无处觅玄霜。
亡羊两得失，奚择谷与臧。
齿舌谁堕在，宁计彼软刚。
千古云山高，歃泉酹严光。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。